পলাশীর জয় থেকে ঠাকুরদালানের ঢাক, শোভাবাজার রাজবাড়ির পুজোর ইতিহাস

ওয়েব ডেস্ক: কলকাতার দুর্গাপুজো (Kolkata Durga Puja) মানেই এখন থিম-প্যান্ডেলের রমরমা। তবুও পুরনো দিনের গৃহপুজোর মাহাত্ম্য আজও টিকে আছে। তার মধ্যে অন্যতম শোভাবাজার রাজবাড়ির (Sobhabazar Rajbari) দুর্গাপুজো (Durga Puja 2025)। প্রতিবারই ঠাকুরদালানের সামনে উপচে পড়ে ভিড়, যেন এক অন্যরকম ঐতিহ্যের সাক্ষী শহরবাসী।

ইতিহাস বলছে, ১৭৫৭ সালের পলাশীর যুদ্ধের পর থেকেই শুরু হয় এই পুজো। ব্রিটিশদের বিজয়োৎসবকে ঘিরে রাজা নবকৃষ্ণ দেব লর্ড ক্লাইভের ইচ্ছায় আয়োজন করেন দুর্গাপুজোর। শাস্ত্র অনুযায়ী নিয়মমাফিক পূজা চললেও, সঙ্গে ছিল আড়ম্বরপূর্ণ ভোজ, নাচ-গান ও অতিথি আপ্যায়ন। প্রথম থেকেই এই পুজো হয়ে ওঠে শহরের চোখে পড়ার মতো আয়োজন।

আরও পড়ুন: সিংহ কেন দুর্গা দেবীর বাহন? জানেন পৌরাণিক গল্প

পরবর্তীতে সম্পত্তি ভাগাভাগির কারণে একই রাজবাড়িতে শুরু হয় দুটি পৃথক দুর্গাপুজো। উত্তর বাড়িতে গোপীমোহনের বংশধরদের পুজো আর দক্ষিণ বাড়িতে রাজকৃষ্ণ দেবের পরিবারিক পুজো। সেই থেকে আজও চলছে দ্বৈত ঐতিহ্য।

আড়াই শতাব্দীর বেশি সময় পেরিয়েও এই পুজোর জৌলুস অটুট। এখানে কোনো থিম নেই, নেই আধুনিকতার ঝলকানি। আছে শুধু সাবেকি ধাঁচ, প্রাচীন রীতি আর কলকাতার ইতিহাসের সঙ্গে অঙ্গাঙ্গীভাবে জড়িয়ে থাকা এক অমূল্য ঐতিহ্য।

দেখুন আরও খবর: